*Приложение № 10*

**№[попълва се номер, определен от Възложителя]**

**ПРОЕКТ НА ДОГОВОР**

Днес, [*дата на сключване на договора във формат дд.мм.гггг*], в [*място на сключване на договора*], между:

**Служба „Военна информация“**, гр. София 1000, улица „Дякон Игнатий“ № 3, ЕИК 129009728, представлявана от .............……., наричана по-долу за краткост **Възложител**, от една страна

и

**[Наименование на изпълнителя]**,

[с адрес: [адрес на изпълнителя] / със седалище и адрес на управление: [седалище иадрес на управление на изпълнителя] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [имена на лицето или лицата, представляващи изпълнителя], в качеството на [длъжност/и на лицето или лицата, представляващи изпълнителя], [съгласно [документ или акт, от който произтичат правомощията на лицето или лицата, представляващи изпълнителя – *ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(Възложителят и Изпълнителят, наричани заедно **„Страните“,** а всеки от тях поотделно **„Страна“**)

на основание чл. 112, ал. 1 от Закона за обществените поръчки („**ЗОП**“) и [*посочват се наименование, номер и дата на акта на възложителя за избор на изпълнител*] на Възложителя за определяне на Изпълнител на обществена поръчка с предмет „Доставка на офис мебели и…..“, се сключи този договор („**Договора**/**Договорът**“) за следното:

1. **ПРЕДМЕТ НА ДОГОВОРА**
2. (1) Възложителят възлага, а Изпълнителят приема да извърши доставка на офис оборудване и мебели („**Артикули**“) по обособена позиция №……, съгласно Техническата спецификация на Възложителя (Приложение № [.....................]), неразделна част от Договора и в съответствие с изискванията на настоящия Договор.

(2) Видът на Артикулите, които следва да достави Изпълнителят са детайлно описани в Техническото и Ценово предложение на Изпълнителя (Приложения № [.....................]), представляващи неразделна част от настоящия Договор.

1. **ЦЕНИ И НАЧИН НА ПЛАЩАНЕ**
2. (1) За изпълнението на предмета на Договора, Възложителят се задължава да заплати на Изпълнителя обща цена в размер на [.....................]лева без ДДС (с думи: [.....................]) и [.....................] лева (с думи: [.....................] лева) с включен ДДС, съгласно Ценовото му предложение (Приложения № [.....................]), неразделна част от настоящия Договор.
3. Цената по ал. 1 включва всички разходи и възнаграждения на Изпълнителя за изпълнение на предмета на настоящия Договор, включително разходите за доставка на Артикулите и за отстраняване на повреди, възникнали не по вина на Възложителя, и покрити от гаранционните условия и гаранционната отговорност на Изпълнителя.
4. Цената по ал. 1 е крайна и остава непроменена за срока на действие на Договорa.
5. (1) Плащането се извършва в български лева, с платежно нареждане по следната банкова сметка, посочена от Изпълнителя:

[.....................].

Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни считано от момента на промяната. В случай, че Изпълнителят не уведоми Възложителя в този срок се счита, че плащанията са надлежно извършени по посочената в настоящия член банкова сметка.

(2) Плащането на цената *чл. 2, ал. 1* от настоящия Договор се извършва, като Възложителят заплаща 100 % (сто процента) от цената по *чл. 2, ал. 1* в срок от 30 (тридесет) дни от надлежно извършване на доставката и предаване на Артикулите с Приемо-предавателния протокол по *чл. 5, ал. 3*, респективно *чл. 5, ал. 5*, при условие че Изпълнителят е предоставил гаранция за изпълнение на Договора в размерите и при условията на чл. 10.

(3) Ако доставката се извърши след 30.11.2020 г. Възложителят заплаща авансово 100% (сто процента) от цената по *чл. 2, ал. 1* в срок от 30 (тридесет) дни от подписване на настоящия Договор и предоставяне от Изпълнителя на Възложителя на фактура с гриф "оригинал" в срок до ………………, както и **гаранция, обезпечаваща авансовото плащане** в размера на авансовото плащане или сумата от [ ] ([ ]) лева, в една от формите посочени в член 10 от Договора.

(4) В случай, че доставката се извършва от подизпълнител, плащането ще се извърши след изпълнение на задълженията по *чл. 16, ал. 2.*

(5) Сроковете по *чл. 3, ал. 2 и ал. 3* спират да текат, когато Изпълнителят бива уведомен, че фактурата не може да бъде платена поради липсващи и/или некоректно представени документи. Тези срокове продължават да текат от датата, на която Възложителят получи правилно оформените документи или поисканите разяснения, корекции или допълнителна информация, удовлетворяващи изискванията на договора.

(6) За дата на плащането се счита датата на заверяване на банковата сметка на Изпълнителя със съответната дължима сума.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**
2. (1) Настоящият Договор влиза в сила от датата на неговото подписване. Срокът на настоящия Договор изтича след изтичане на гаранциониия срок на Артикулите, предмет на Договора, посочен в *ал. 3* и удовлетворяването на всички претенции на Възложителя, свързани с гаранционната отговорност на Изпълнителя.
3. Срокът за доставка на Артикулите е …….. (……….) календарни дни, считано от датата на подписване на настоящия Договор.
4. Гаранционният срок на доставените Артикули е ............ (.......................................) месеца, считано от датата на подписване на Приемо-предавателен протокол за доставката между Изпълнителя и Възложителя.
5. Място за изпълнение на доставката – посочен от Възложителя адрес на територията на гр. София.
6. (1) Изпълнителят се задължава да достави и предаде на Възложителя Артикулите, предмет на доставката, окомплектовани съгласно изискванията на производителя и без несъответствия с уговореното в Договора.
7. При доставката на Артикулите, Изпълнителят предоставя на Възложителя разписана от него надлежно оформена фактура с гриф "оригинал", съдържаща основание – номер на договора, наименование на Артикулите, брой, единична цена и обща стойност.
8. Доставката и предаването/получаването на Артикулите се удостоверява с подписване в два екземпляра на двустранен Приемо-предавателен протокол („**Приемо-предавателен протокол**“) от Страните или техни упълномощени представители, след проверка за: отсъствие на явни Несъответствия, окомплектовката на доставката и представяне на документите в съответствие с *ал. 1* и *ал. 2* и съответствие на Артикулите с Техническото предложение на Изпълнителя и Техническата спецификация на Възложителя. Приемо-предавателният протокол съдържа основанието за съставянето му (номер на договора), наименование и брой на Артикулите, предмет на доставка. Проектът на Приемо-предавателен протокол се изготвя от Изпълнителя.
9. Изпълнителят уведомява Възложителя писмено в срок от 3 (три) работни дни предварително за конкретните дати и час, на които ще се изпълняват доставките. При предаването на Артикулите, Изпълнителят осигурява на Възложителя необходимото според обстоятелствата време да ги прегледа за Несъответствия, като същото не може да надвишава 2 (два) работни дни.
10. При констатиране на явни Несъответствия, по смисъла на *ал. 6*, Възложителят има право да откаже да подпише Приемо-предавателен протокол. В тези случаи, Страните подписват констативен протокол, в който се описват констатираните несъответствия, съобразно *ал. 6*. След отстраняване на Несъответствията, Страните подписват двустранен Приемо-предавателен протокол за приемане на доставката.
11. При „несъответствия“ (явни или скрити дефекти, липси, недостатъци, несъответствия на Артикулите с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на Артикулите в съответствие с *ал. 1 и ал. 2 )* се прилагат някои от следните варианти:
12. Изпълнителят заменя Артикулите с несъответствия с такива притежаващи характеристиките в Техническата спецификация, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя.
13. Изпълнителят отстранява несъответствието в срок и по ред, посочени в констативния протокол и/или съобразно гаранционните условия.
14. Цената по Договора се намалява съответно с Цената на Артикулите с несъответствия, ако това не води до промяна в предмета на поръчката или със сумата на разходите за отстраняване на Несъответствието.
15. В случай, че несъответствието на Доставката е толкова съществено, че прилагането на някой от вариантите по *ал. 6* ще доведе до промяна на предмета на поръчката или в случай, че Изпълнителят забави доставката на Артикулите или отстраняването на несъответствията с повече от …. […….] дни от предвидения срок за доставка в *чл. 4, ал. 2*, съответно от срока, посочен в констативния протокол, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от Възложителя суми, с изключение на авансово платените суми за Артикулите, които са доставени от Изпълнителя и приети от Възложителя, включително да усвои сумите по предоставените гаранции. Страните се споразумяват изрично, че прилагането на варианта по *ал. 6, т. 1*, а именно – замяна на несъответстващ Артикул с нов по отношение на Артикул с Несъответствия, може да бъде извършено само до подписване на Приемо-предавателния протокол по *ал. 3* или *ал. 5*.
16. Подписването на Протокола за приемане/предаване по *ал. 3* или *ал. 5* без забележки има силата на приемане на Доставката от страна на Възложителя, освен в случаите на „скрити несъответствия“, които не могат да бъдат установени при обикновен преглед на Артикулите или на Несъответствия, проявили се в рамките на гаранционния срок. Приемането на доставката на Артикулите с Приемо-предавателния протокол няма отношение към установените впоследствие в гаранционния срок Несъответствия, които Изпълнителят е длъжен да отстрани за своя сметка, в съответствие с гаранционните условия.
17. В случаите на несъответствия, посочени в констативния протокол по *ал. 5*, Възложителят не дължи заплащане на Цената по *чл. 2, ал. 1* преди отстраняването им и изпълнението на останалите условия за плащане, предвидени в Договора.
18. Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.
19. Собствеността и риска от случайно повреждане или погиване на Артикулите, предмет на доставка, преминава от Изпълнителя върху Възложителя от датата на приемането им, вписана в Приемо-предавателния протокол по *чл. 5, ал. 3*, респективно по чл. *5, ал. 5*.
20. **ПРАВА И ЗАДЪЛЖЕНИЯ НА НА ИЗПЪЛНИТЕЛЯ**
21. (1) Изпълнителят се задължава да достави Артикулите, предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на настоящия Договор и придружени със съответните документи.

(2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(3) Изпълнителят се задължава да отстранява за своя сметка и в договорените срокове всички Несъответствия на доставените Артикули и проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия.

(4) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(5) Изпълнителят се задължава да сключи договор/договори за подизпълнение с посочените в офертата му подизпълнители в срок от 5 (пет) работни дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя, заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 от ЗОП](http://web.apis.bg/p.php?i=2752471#p28982788).

(6) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**
2. (1) Възложителят се задължава да заплати общата цена по *чл. 2, ал. 1* от този Договор, съгласно условията и по начина, посочен в него.

(2) Възложителят се задължава да приеме доставката на Артикулите, предмет на договора по реда на *чл. 5, ал. 3*, ако отговарят на договорените изисквания, в срок до 3 (три) работни дни след писменото му уведомяване.

(3) Възложителят има право да иска от Изпълнителя да изпълни доставката на Артикулите посочения адрес/и, в срок и без отклонения от договорените изисквания.

(4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(5) Възложителят има право на рекламация за доставените по Договора Артикули, при условията посочени в настоящия Договор.

(6) Възложителят има право да изисква от Изпълнителя замяната на несъответстващ с Техническата спецификация и/или дефектен Артикул само при условията на настоящия Договор, както и отстраняване на Несъответствия по реда и в сроковете, определени в настоящия Договор и в условията по гаранцията.

(7) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения, съгласно условията на Договора, както и да откаже да изплати частично или изцяло договорената цена.

1. Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.
2. Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.
3. **ГАРАНЦИОННА ОТГОВОРНОСТ**
4. (1) Изпълнителят гарантира пълната функционална годност на доставените Артикули, съгласно договореното предназначение, както и съответствието му с параметрите в Техническата спецификация и приложимите стандарти.
5. В рамките на гаранционния срок Изпълнителят отстранява със свои сили и средства всички повреди, възникнали не по вина на Възложителя и подменя несъответстващите Артикули в срок от [……] ([……….]) дни или по-кратък, считано от датата на констатиране на рекламацията.
6. Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на Артикулите от свои квалифицирани представители в срок от 5 (пет) работни дни, от получаване на рекламационно съобщение на Възложителя. След преглед на Артикулите от квалифицирани представители на Изпълнителя се съставя в два еднообразни екземпляра констативен протокол за вида на повредата и/или несъответствието и срокът необходим за отстраняването й.
7. Изпълнителят се задължава да отстрани всички.
8. **ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ**
9. (1) Изпълнителят:

1. гарантира изпълнението на произтичащите от настоящия Договор свои задължения с гаранция за изпълнение в размер на 5 (пет) %от стойността на Договора по *чл. 2, ал. 1* или сумата от [……..] ([…….]) лева;

2. предоставя гаранция за обезпечаване на авансово плащане в размер на 100% от цената на Договора по *чл. 2, ал. 1* или сумата от [……..] ([…….]) лева в случай, че Доставката бъде извършена след 30.11.2020 г.

3. представя документите за внесени гаранции за изпълнение на Договора и за гарантиране на авансовото плащане към датата на сключването му.

(2) Изпълнителят избира формата на гаранцията измежду една от следните:

1. парична сума внесена по банковата сметка на Възложителя;

2. банкова гаранция;

3. застраховка.

1. (1) Когато гаранцията се представя във вид на **парична сума**, тя се внася по следната банкова сметка на Възложителя: [.....................]. Всички банкови разходи, свързани с преводите на сумата са за сметка на Изпълнителя;

(2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема, като покрива 100 % (сто процента) от стойността на гаранцията за изпълнението му и/или от гаранцията за обезпечаване на авансовото плащане със срок на валидност, срокът на действие на Договора, плюс 30 (тридесет) дни за гаранцията за изпълнение и срокът за усвояване на авансовото плащане плюс 30 (тридесет) дни за гаранцията обезпечаваща авансовото плащане.

1. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

2. Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(3) **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни, съответно застраховка, която обезпечава авансовото плащане е със срок до усвояване на авансовото плащане плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно неизпълнение или неточно изпълнение на Договора, включително при неусвояване или невръщане на авансовото плащане и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

1. (1). Възложителят освобождава гаранцията за изпълнение на Договора в срок от 30 (тридесет) дни след приемане на доставката на Артикулите и подписване на Приемо-предавателния протокол по *чл. 5, ал. 3,* съответно по *чл. 5, ал. 5* без забележки, при условие че сумите по гаранцията не са задържани или не са настъпили условия за задържането им.

(2) Възложителят освобождава гаранцията обезпечаваща авансовото плащане в срок до 3 (три) дни след усвояване или връщане на аванса, като авансът се счита за усвоен при доставката на Артикулите и подписване на Приемо-предавателния протокол по *чл. 5, ал. 3,* съответно по *чл. 5, ал. 5*.

(3) Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

(4) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(5) Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно неизпълнение или частично, забавено или неточно изпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя, съответно при възникване на задължения за Изпълнителя за връщане на авансово платени суми. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, а от гаранцията обезпечаваща авансовото плащане – сумата в размер на авансовото плащане, при условие, че същото не е задържано или върнато на Изпълнителя.

(6) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неточно изпълнение на задълженията на Изпълнителя.

(7) В случай на задържане от Възложителя на суми от гаранциите, Изпълнителят е длъжен в срок до 5 (пет) дни да допълни съответната гаранция до размера й, уговорен в *чл. 10, ал. 1,* като внесе усвоената от Възложителя сума по сметка на Възложителя или учреди банкова гаранция за сума в размер на усвоената или да застрахова отговорността си до размера в *чл. 10, ал. 1*.

1. **НЕУСТОЙКИ**
2. (1) При забавено изпълнение на свое задължение по Договора, неизправната страна дължи на изправната неустойка в размер на 0,1 % (нула цяло и един на сто) върху стойността на забавеното изпълнение за всеки просрочен ден, но не повече от 5 % (пет на сто) от стойността на Договора без включен ДДС.
3. При системно (три или повече пъти) неизпълнение на задължението по чл. 9, ал. 2 Изпълнителят дължи на Възложителя неустойка в размер на 5 % (пет на сто) от стойността на Договора без включен ДДС.
4. В случай на прекратяване на Договора при условията на чл. 17, ал. 2 Изпълнителят дължи на Възложителя неустойка в пълния размер на гаранцията за изпълнение по чл. 10, ал. 1, т. 1 от Договора.
5. Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми по настоящия член от предоставените гаранции.
6. Неустойките се заплащат незабавно, при поискване от Възложителя, по следната банкова сметка:

[.....................].

1. **ПОДИЗПЪЛНИТЕЛИ[[1]](#footnote-2)**

**Чл. 14. (**1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи.

(4) Независимо от използването на подизпълнители, отговорността за изпълнение на настоящия Договор е на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Чл. 15. (**1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;

2. действията на Подизпълнителите няма да доведат пряко или косвено до неизпълнение на Договора;

3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 16. (**1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по *ал. 1* се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по *ал. 2* Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по *ал. 2*, когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 17. (**1) Настоящият Договор се прекратява в следните случаи:

1. по взаимно съгласие на Страните, изразено в писмена форма;

2. с изтичане на уговорения срок;

3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 (тридесет) дни.

(2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от 30 (тридесет) дни;

2. когато Изпълнителят използва подизпълнител, без да е декларирал това в документите за участие или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

5. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

6. при условията по чл. 5, ал. 1, т. 3 от ЗИФОДРЮПДРИТЛТДС.

(3) Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

(4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(5) Възложителят може да развали Договора по реда и при условията предвидени в него или в приложимото законодателство.

**Чл. 18.** Настоящият Договор може да бъде изменян или допълван от Страните при условията на чл. 116 от ЗОП .

1. **НЕПРЕОДОЛИМА СИЛА**

**Чл. 19. (**1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3)Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Чл. 20.** (1) Страните се съгласяват да третират като конфиденциална всички сведения, факти и обстоятелства за всяка от страните, които не са свързани с предмета и изпълнението на настоящия Договор, но са получена при и по повод изпълнението на Договора.

(2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Чл. 21.** За всички неуредени в настоящия Договор въпроси се прилага действащото българско законодателство.

**Чл. 22**. (1) Упълномощени представители на Страните, които могат да приемат и правят изявления по изпълнението на настоящия Договор са:

ЗА ВЪЗЛОЖИТЕЛЯ:

[.....................]

Телефон: [.....................]

Email: [.....................]

ЗА ИЗПЪЛНИТЕЛЯ:

[.....................]

Телефон: [.....................]

Email: [.....................]

(2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия *чл. 22* се счита за валидно изпратена и получена от другата Страна.

(5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 23**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в нормативната уредба.

**Чл. 24.** (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички разногласия, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 25.** Нищожността на някоя от клаузите по Договора или на допълнително уговорени условия не води до нищожност на целия Договор.

**Чл. 26.** При подписването на настоящия Договор се представиха следните документи:

[.....................]

Неразделна част от настоящия Договор са следните приложения:

1. Приложение № 1 – Техническа спецификация на Възложителя;
2. Приложение № 2 – Техническо и Ценово предложение на Изпълнителя;
3. [.....................][.....................]

Настоящият Договор се подписа в [.....................] еднообразни екземпляра – [.....................] за Възложителя и [.....................] за Изпълнителя.

|  |  |
| --- | --- |
| **ЗА ВЪЗЛОЖИТЕЛЯ:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **[.....................]** | **ЗА ИЗПЪЛНИТЕЛЯ:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **[.....................]** |

Отпечатано в 2 (два) екземпляра.

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители.** [↑](#footnote-ref-2)